André Lamborelle

André Lamborelle a skepyî  li 25 d' awousse 1935 a Mont-dlé-Oufalijhe. Il a morou a 28 d' octôbe 2020 a Brussele.

C' est on grand bouteu pol walon.

Di s' mestî, il esteut prof di sgondaire (latén, grek, francès, espagnol, viyès culteures).

 Cårire come waloneu 
Il a askepyî u aidî mwintès copinreyes el Bijhe do Lussimbork : Oufalijhe, Manhé, Bastogne, Tchårnoe.

Il a eto scrît sacwants ptits bokets, eplaidîs dins Singulîs, Coutcouloudjoû, Li Rantoele, Li Chwès. C' est des arimés eyet del prôze nén racontrece, sovint po pretchî pol wårdance do walon.

Il a stî eto prezinteu pol bate di tchansons et des shijhes walones po ls efants, eyet po Mamjhele Lingaedje, la k' il a ovré avou Jean-Philippe Legrand.

Il profite des fiesses ki fjhèt rviker l' tins passé, po stitchî do walon dvins. Metans, tins des rifjhaedjes di l' awousse a Lontchamp-dlé-Bastogne et a Swè. 

Si a-t i metou des plakes e walon astok des viyès usteyes do Muzêye di Wene, avou Jean-Marie Lecomte, Jules Hurdebise, Jean-Marie Dehaleux, Pierre André, Léon Sépulcre, Raymont Collin, Joseph Baccus, Joseph Docquier, Willy Seffer, evnd.

 Si idêye so li rfondaedje do walon 
André Lamborelle n' esteut nén tchôd pol rifondaedje do walon, mins i ricnoxheut ki les rfondeus estént des djins ki cnoxhént foirt bén leu lingaedje. Si ovra-t i voltî di tenawete avou zels (Lucyin Mahin, Pablo Sarachaga).

 Egzimpe d' emile da André Lamborelle, la k' il anonce ses fiesses po l' esté 2007 
Deus fiesses : ene do ût di djulete a Oufalijhe, al fiesse do Park naturel des Deus Oûtes  (contes e walon) èt l'ôte d'awousse, li dimegne 20 a 15 eures, vizite di l' aclevaedje des pexhons a Achoûfe et del fosse dès bives a Wibrin et Fièsse a Animalêne (a Bjhåri avou contes, tchansons, blagues et amagnî dispu di 18 eures disk' a 22 e. al nute. 

Åk di foirt bén ossu ki dj' a apontyî a T.V. Lux avou des efants et des djonnes, c' est des prezintåcions di plaijhants  tecses ki mousront foû do 1î å 20 di djulete so l' tite: "Li walon po et avou les djonnes å [[tey"te e walon|teyåte] et  e scole".

Dj' a enondé, avou, ene novele copinreye a Måtche avou li mayeur et l' cinte culturel li 11 di setambe a 19e.30. Dji vierans çou ki ça va dner po les moes shuvants et après.

Li 13 d' octôbe, li semdi walon a Bastogne avou l' copinreye a 15 eures, li messe a 18 eures et l' cåbaret a 20 eures.

Co çouci: li Fiesse do walon po et avou les efants si frè e 2008 a Måtche e Cinte culturel li dimegne 20 d'avri.Emile evoyî a Lucyin Mahin li 25 d' awousse 2007.

 Hårdêyes difoûtrinnes  
 Pådje da l' Andrî Lamborele so l' Aberteke


 Ene pådje e mwaisse sicrijhaedje 

 Sourdants 

Lamborelle
Lamborelle